
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«13» сакавіка 2026 г.
	№ 26
	                         г. Масква



Аб праекце распараджэння Еўразійскага міжурадавага савета 
«Аб Праграме сумесных дзеянняў дзяржаў – членаў Еўразійскага эканамічнага саюза ў сферы абароны правоў спажыўцоў 
на 2026–2030 гады»

Савет Еўразійскай эканамічнай камісіі вырашыў:
1. Адобрыць праект распараджэння Еўразійскага міжурадавага савета «Аб Праграме сумесных дзеянняў дзяржаў – членаў Еўразійскага эканамічнага саюза ў сферы абароны правоў спажыўцоў на 2026–2030 гады» (прыкладаецца) і прадставіць яго для разгляду Еўразійскім міжурадавым саветам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання. 

Члены Савета Еўразійскай эканамічнай  камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


Н. Пяткевіч
	


С. Жумангарын
	


Д. Амангельдыеў
	


А. Авярчук

ЕЎРАЗІЙСКІ МІЖУРАДАВЫ САВЕТ


РАСПАРАДЖЭННЕ

	«  »          20   г.
	№ 
	                           г.               



Аб Праграме сумесных дзеянняў
дзяржаў – членаў Еўразійскага эканамічнага саюза 
ў сферы абароны правоў спажыўцоў на 2026–2030 гады

У адпаведнасці з пунктам 3 артыкула 61 Дагавора аб Еўразійскім эканамічным саюзе ад 29 мая 2014 года:
1. Зацвердзіць прыкладзеную Праграму сумесных дзеянняў дзяржаў – членаў Еўразійскага эканамічнага саюза ў сферы абароны правоў спажыўцоў на 2026–2030 гады (далей – Праграма). 
2. Урадам дзяржаў – членаў Еўразійскага эканамічнага саюза сумесна з Еўразійскай эканамічнай камісіяй у рамках кампетэнцыі забяспечыць выкананне плана мерапрыемстваў па рэалізацыі Праграмы (дадатак да Праграмы). 
3. Еўразійскай эканамічнай камісіі праінфармаваць Еўразійскі міжурадавы савет аб выніках рэалізацыі Праграмы ў першым 
паўгоддзі 2031 г. 
4. Прызнаць страціўшым сілу распараджэнне Еўразійскага міжурадавага савета ад 21 чэрвеня 2022 г. № 12 «Аб Праграме сумесных дзеянняў дзяржаў – членаў Еўразійскага эканамічнага саюза ў сферы абароны правоў спажыўцоў».
5. Гэта распараджэнне ўступае ў сілу з даты яго апублікавання на афіцыйным сайце Еўразійскага эканамічнага саюза.

Члены Еўразійскага міжурадавага савета:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі




ЗАЦВЕРДЖАНА
распараджэннем Еўразійскага міжурадавага савета
ад                    20      г. №


ПРАГРАМА
сумесных дзеянняў дзяржаў – членаў Еўразійскага эканамічнага саюза ў сферы абароны правоў спажыўцоў 
на 2026–2030 гады 
I. Агульныя палажэнні
1. Гэта Праграма ўяўляе сабой сукупнасць агульных падыходаў і комплекс мерапрыемстваў дзяржаў – членаў Еўразійскага эканамічнага саюза (далей адпаведна – дзяржавы-члены, Саюз), накіраваных на развіццё і рэалізацыю асноўных напрамкаў узгодненай палітыкі ў сферы абароны правоў спажыўцоў у рамках Саюза на 2026–2030 гады.
2. Пры распрацоўцы гэтай Праграмы ўлічваліся:
а) заканадаўства дзяржаў-членаў аб абароне правоў спажыўцоў;
б) Кіруючыя прынцыпы Арганізацыі Аб’яднаных Нацый для абароны інтарэсаў спажыўцоў, прынятыя Генеральнай Асамблеяй ААН 22 снежня 2015 г. рэзалюцыяй № A/RES/70/186; 
в) рэкамендацыі Еўразійскай эканамічнай камісіі (далей – Камісія), прынятыя ў адпаведнасці з палажэннямі Пратакола аб правядзенні ўзгодненай палітыкі ў сферы абароны правоў спажыўцоў (дадатак № 13 да Дагавора аб Еўразійскім эканамічным саюзе ад 29 мая 2014 года);
г) вопыт правядзення дзяржавамі-членамі ўзгодненай палітыкі ў сферы абароны правоў спажыўцоў у рамках Саюза, адлюстраваны ў аглядах, падрыхтаваных Кансультатыўным камітэтам па пытаннях абароны правоў спажыўцоў дзяржаў – членаў Еўразійскага эканамічнага саюза;
д) вынікі маніторынгу рэалізацыі Праграмы сумесных дзеянняў дзяржаў – членаў Еўразійскага эканамічнага саюза ў сферы абароны правоў спажыўцоў, зацверджанай распараджэннем Еўразійскага міжурадавага савета ад 21 чэрвеня 2022 г. № 12.
3. Паняцці, якія выкарыстоўваюцца ў гэтай Праграме, прымяняюцца ў значэннях, вызначаных Дагаворам аб Еўразійскім эканамічным саюзе ад 29 мая 2014 года.
II. Мэты, задачы і тэрміны рэалізацыі Праграмы
4. Мэтай гэтай Праграмы з’яўляецца стварэнне ў дзяржавах-членах умоў для правядзення ўзгодненай палітыкі ў сферы абароны правоў спажыўцоў. 
5. Задачамі гэтай Праграмы з’яўляюцца:
а) развіццё ўзаемадзеяння дзяржаў-членаў з мэтай стварэння спрыяльных умоў для абароны правоў і інтарэсаў спажыўцоў дзяржаў-членаў, а таксама забеспячэння ім доступу да юрыдычнай дапамогі;
б) развіццё механізмаў абароны правоў спажыўцоў, якія прымяняюцца дзяржавамі-членамі, у тым ліку ва ўмовах лічбавай трансфармацыі праваадносін у сферы абароны правоў спажыўцоў; 
в) павышэнне дасведчанасці грамадзян дзяржаў-членаў ва ўказанай сферы;
г) садзейнічанне выпрацоўцы агульных падыходаў у сферы абароны правоў спажыўцоў;
д) абмен інфармацыяй паміж органамі дзяржаўнай улады дзяржаў-членаў, упаўнаважанымі ў сферы абароны правоў спажыўцоў (далей – упаўнаважаныя органы), аб практыцы дзяржаў-членаў у сферы дзяржаўнай і грамадскай абароны правоў і інтарэсаў спажыўцоў, мерах па ўдасканаленні і забеспячэнні функцыянавання сістэмы кантролю за выкананнем заканадаўства дзяржаў-членаў у сферы абароны правоў спажыўцоў і змяненнях у заканадаўстве дзяржаў-членаў ва ўказанай сферы.
6. Рэалізацыя гэтай Праграмы ажыццяўляецца ў адпаведнасці з планам мерапрыемстваў згодна з дадаткам.
III. Чаканыя вынікі рэалізацыі Праграмы
7. Рэалізацыя гэтай Праграмы будзе садзейнічаць:
а) развіццю супрацоўніцтва дзяржаў-членаў у сферы абароны правоў спажыўцоў;
б) фарміраванню дзяржавамі-членамі спрыяльных умоў для абароны грамадзян ад нядобрасумленнай дзейнасці і суб’ектаў гаспадарання пры набыцці тавараў і паслуг, уключаючы забеспячэнне доступу да юрыдычнай дапамогі і павышэнне ўзроўню дасведчанасці ў сферы абароны правоў спажыўцоў;
в) развіццю інфармацыйных рэсурсаў і сэрвісаў у рамках Саюза для інфармавання грамадзян па пытаннях абароны правоў спажыўцоў, у тым ліку ўрэгулявання спажывецкіх спрэчак.
IV. Адказныя за рэалізацыю Праграмы
8. Рэалізацыя гэтай Праграмы забяспечваецца наступнымі ўпаўнаважанымі органамі: 
у Рэспубліцы Арменія – Міністэрства эканомікі Рэспублікі Арменія, Камісія па абароне канкурэнцыі і інтарэсаў спажыўцоў Рэспублікі Арменія;
у Рэспубліцы Беларусь – Міністэрства антыманапольнага рэгулявання і гандлю Рэспублікі Беларусь; 
у Рэспубліцы Казахстан – Камітэт па абароне правоў спажыўцоў Міністэрства гандлю  і інтэграцыі Рэспублікі Казахстан; 
у Кыргызскай Рэспубліцы – Міністэрства эканомікі і камерцыі Кыргызскай Рэспублікі, Служба антыманапольнага рэгулявання пры Міністэрстве эканомікі і камерцыі Кыргызскай Рэспублікі; 
у Расійскай Федэрацыі – Федэральная служба па наглядзе ў сферы абароны правоў спажыўцоў і дабрабыту чалавека; 
іншыя зацікаўленыя ўпаўнаважаныя органы (у рамках устаноўленай кампетэнцыі).
V. Развіццё супрацоўніцтва дзяржаў-членаў у рамках правядзення ўзгодненай палітыкі ў сферы абароны правоў спажыўцоў 
9. Дзяржавы-члены імкнуцца да развіцця супрацоўніцтва ў сферы абароны правоў спажыўцоў з мэтай фарміравання ў рамках Саюза спрыяльных умоў для грамадзян дзяржаў-членаў па абароне іх правоў і інтарэсаў як спажыўцоў. 
10. Упаўнаважаныя органы абменьваюцца вопытам правядзення дзяржаўнай палітыкі ў сферы абароны правоў спажыўцоў, у тым ліку пры дапамозе правядзення сумесных мерапрыемстваў і навучання кадраў.
11. Камісія садзейнічае абмену вопытам паміж дзяржавамі-членамі па пытаннях выпрацоўкі падыходаў да абароны правоў спажыўцоў, у тым ліку пры дапамозе арганізацыі сумесных мерапрыемстваў (сустрэч, канферэнцый, круглых сталоў і інш.), распрацоўкі рэкамендацый для дзяржаў-членаў.
12. Дзяржавы-члены прымаюць меры па развіцці ўзаемадзеяння паміж упаўнаважанымі органамі, у прыватнасці ў выпадку, калі суб’ект гаспадарання, дзеянні якога парушаюць заканадаўства ў сферы абароны правоў спажыўцоў, зарэгістраваны на тэрыторыі адной дзяржавы-члена, а спажывец, якому прычынены або можа быць прычынены ўрон ці нанесена або можа быць нанесена шкода ў выніку такіх дзеянняў, зарэгістраваны або пражывае на тэрыторыі іншай дзяржавы-члена.
13. Для дасягнення мэт гэтай Праграмы супрацоўніцтва ўпаўнаважаных органаў ажыццяўляецца па наступных асноўных напрамках: 
а) абмен інфармацыяй у сферы абароны правоў спажыўцоў;
б) правядзенне сумесных інфармацыйных кампаній з мэтай прадухілення дзейнасці нядобрасумленных суб’ектаў гаспадарання і рэалізацыі тавараў (аказання паслуг), не адпаведных абавязковым патрабаванням, устаноўленым заканадаўствам дзяржаў-членаў; 
в) абмен вопытам па пытаннях, звязаных са стрыманнем нядобрасумленнай дзелавой практыкі ў дачыненні да спажыўцоў і ўрэгуляваннем спрэчак з удзелам спажыўцоў.
14. Узаемадзеянне ў сферы абароны правоў спажыўцоў, уключаючы абмен інфармацыяй паміж упаўнаважанымі органамі, ажыццяўляецца ў адпаведнасці з заканадаўствам дзяржаў-членаў.
VI. Стварэнне спрыяльных умоў для абароны правоў 
і інтарэсаў спажыўцоў
15. З мэтай стварэння спрыяльных умоў для абароны правоў і інтарэсаў спажыўцоў дзяржавы-члены імкнуцца да ўдасканальвання прававога рэгулявання.
16. Дзяржавы-члены ўдзельнічаюць у падрыхтоўцы прапаноў па ўкараненні інавацыйных падыходаў у сферы абароны правоў спажыўцоў, накіраваных на павышэнне эфектыўнасці правядзення ўзгодненай палітыкі ва ўказанай сферы. 
17. Дзяржавы-члены сумесна з Камісіяй прымаюць меры, накіраваныя на рэалізацыю асноўных напрамкаў узгодненай палітыкі ў сферы абароны правоў спажыўцоў, зыходзячы з мэтазгоднасці:
а) перыядычнага правядзення аглядаў заканадаўства дзяржаў-членаў у сферы абароны правоў спажыўцоў;
б) выпрацоўкі і прымянення агульных падыходаў ва ўказанай сферы з мэтай фарміравання ў рамках Саюза спрыяльных умоў для забеспячэння абароны правоў і інтарэсаў спажыўцоў; 
в) распрацоўкі рэкамендацый з улікам лепшых міжнародных практык і вопыту дзяржаў-членаў у сферы абароны правоў спажыўцоў, якія прадугледжваюць у тым ліку прымяненне новых тэхналогій.
VII. Павышэнне дасведчанасці грамадзян дзяржаў-членаў у сферы абароны правоў спажыўцоў
18. Дзяржавы-члены імкнуцца да развіцця супрацоўніцтва паміж упаўнаважанымі органамі, грамадскімі арганізацыямі і бізнес-супольнасцямі дзяржаў-членаў з мэтай фарміравання спрыяльных умоў для забеспячэння абароны правоў спажыўцоў, для чаго абменьваюцца наступнай інфармацыяй: 
а) аб удасканаленні прававой базы ў сферы абароны правоў спажыўцоў, а таксама павышэнні ўзроўню інфармаванасці грамадзян аб іх правах і магчымасцях ва ўказанай сферы; 
б) аб лепшых практыках адказных дзелавых паводзін у дачыненні да спажыўцоў у дзяржавах-членах; 
в) аб дзейнасці незалежных грамадскіх аб’яднанняў спажыўцоў, іх удзеле ў фарміраванні і рэалізацыі ўзгодненай палітыкі ў сферы абароны правоў спажыўцоў у рамках Саюза. 
19. Камісія распрацоўвае рэкамендацыі для дзяржаў-членаў аб парадку абмену інфармацыяй у адпаведнасці з пунктам 18 гэтай Праграмы.
20. Дзяржавы-члены арганізуюць і праводзяць інфармацыйныя кампаніі, накіраваныя на павышэнне ўзроўню дасведчанасці грамадзян дзяржаў-членаў аб правах спажыўцоў і механізмах іх абароны, тэматыка якіх вызначаецца штогод Камісіяй сумесна з дзяржавамі-членамі.
21. Дзяржавы-члены садзейнічаюць удзелу грамадскіх аб’яднанняў спажыўцоў у інфармацыйных кампаніях, указаных у пункце 20 гэтай Праграмы.
22. Камісія сумесна з упаўнаважанымі органамі ўдзельнічае ў асвятленні ў сродках масавай інфармацыі мерапрыемстваў у сферы абароны правоў спажыўцоў, якія праводзяцца ў дзяржавах-членах, у тым ліку з удзелам Камісіі.
VIII. Выпрацоўка агульных падыходаў да абароны правоў спажыўцоў з улікам асаблівасцей лічбавай трансфармацыі
23. Дзяржавы-члены імкнуцца да адаптацыі існуючых механізмаў і ўкаранення новых падыходаў у сферы абароны правоў спажыўцоў з улікам асаблівасцей лічбавай трансфармацыі эканомік дзяржаў-членаў.
24. Дзяржавы-члены сумесна з Камісіяй з улікам асаблівасцей лічбавай трансфармацыі распрацоўваюць агульныя падыходы з мэтай бяспечнага і адказнага прымянення новых тэхналогій у сферы абароны правоў спажыўцоў.
IX. Маніторынг рэалізацыі Праграмы
25. Камісія сумесна з дзяржавамі-членамі праводзіць маніторынг рэалізацыі гэтай Праграмы. 
26. Для правядзення маніторынгу, указанага ў пункце 25 гэтай Праграмы, упаўнаважаныя органы штогод, да 30 красавіка, прадстаўляюць у Камісію інфармацыю аб выніках выканання плана мерапрыемстваў, прадугледжанага дадаткам да гэтай Праграмы, па стане на 31 снежня папярэдняга года.
27. Камісія на аснове інфармацыі, прадстаўленай у адпаведнасці з пунктам 26 гэтай Праграмы, штогод складае даклад аб выніках маніторынгу рэалізацыі гэтай Праграмы і прадстаўляе яго для разгляду на пасяджэннях Кансультатыўнага камітэта па пытаннях абароны правоў спажыўцоў дзяржаў – членаў Еўразійскага эканамічнага саюза і Калегіі Камісіі.


_____________

ДАДАТАК
да Праграмы сумесных дзеянняў дзяржаў – членаў 
Еўразійскага эканамічнага саюза ў сферы абароны правоў спажыўцоў 
на 2026–2030 гады

ПЛАН
мерапрыемстваў па рэалізацыі Праграмы сумесных дзеянняў дзяржаў – членаў 
Еўразійскага эканамічнага саюза ў сферы абароны правоў спажыўцоў на 2026–2030 гады

	Мерапрыемства
	Тэрмін
рэалізацыі
	Чаканы
вынік
	Выканаўца

	I. Развіццё супрацоўніцтва дзяржаў – членаў Еўразійскага эканамічнага саюза ў рамках правядзення 
ўзгодненай палітыкі ў сферы абароны правоў спажыўцоў

	1. Арганізацыя супрацоўніцтва дзяржаў – членаў Еўразійскага эканамічнага саюза (далей адпаведна – дзяржавы-члены, Саюз) з мэтай фарміравання спрыяльных умоў для забеспячэння абароны правоў і інтарэсаў спажыўцоў у рамках Саюза, 
у тым ліку:
	пастаянна
	прапановы дзяржаў-членаў,
рэкамендацыі 
Калегіі Еўразійскай эканамічнай  камісіі (далей – Камісія) 
(пры неабходнасці) 

	Камісія, 
дзяржавы-члены


	абмен вопытам правядзення дзяржаўнай палітыкі ў сферы абароны правоў спажыўцоў, а таксама падрыхтоўка прапаноў, накіраваных на ўдасканальванне права Саюза ва ўказанай сферы, для разгляду на пасяджэннях Кансультатыўнага камітэта па пытаннях абароны правоў спажыўцоў дзяржаў – членаў Еўразійскага эканамічнага саюза (далей – Кансультатыўны камітэт)
	пастаянна
	даклад на пасяджэнні Кансультатыўнага камітэта,


рэкамендацыі
Калегіі Камісіі
(пры неабходнасці)
	Камісія,
дзяржавы-члены

	правядзенне сумесных мерапрыемстваў з мэтай абмену вопытам па пытаннях, якія ўяўляюць узаемны інтарэс ва ўказанай сферы, у тым ліку ў рамках форумаў і выставак, якія арганізуюцца Камісіяй і дзяржавамі-членамі (Еўразійскі эканамічны форум, Міжнародны форум «Антыкантрафакт» і інш.)
	штогод, у адпаведнасці з графікамі мерапрыемстваў
	інфармацыя 
аб праведзеных мерапрыемствах для ўключэння ў даклад аб выніках маніторынгу рэалізацыі Праграмы сумесных дзеянняў дзяржаў – членаў Еўразійскага эканамічнага саюза 
ў сферы абароны правоў спажыўцоў на 2026–2030 гады
(далей – Праграма)
	Камісія, 
дзяржавы-члены


	2. Развіццё супрацоўніцтва органаў дзяржаўнай улады дзяржаў-членаў, упаўнаважаных у сферы абароны правоў спажыўцоў (далей – упаўнаважаныя органы), у тым ліку: 
	пастаянна
	даклад на пасяджэнні Кансультатыўнага камітэта 
	дзяржавы-члены,
Камісія

	абмен інфармацыяй паміж упаўнаважанымі органамі па пытаннях абароны правоў спажыўцоў 
	пастаянна 
	пратаколы кансультацый, прапановы па выпрацоўцы агульных падыходаў дзяржаў-членаў, рэкамендацыі Калегіі Камісіі 
(пры неабходнасці)
	дзяржавы-члены, 
Камісія

	сістэматычнае асвятленне работы ўпаўнаважаных органаў па рэалізацыі ўзгодненай палітыкі ў сферы абароны правоў спажыўцоў у сродках масавай інфармацыі 
	пастаянна 
	публікацыі ў сродках масавай інфармацыі, на сайтах упаўнаважаных органаў, Камісіі 
(па інфармацыі ўпаўнаважаных органаў) 
	дзяржавы-члены, 
Камісія

	абмен вопытам па стрыманні нядобрасумленнай дзелавой практыкі ў дачыненні да спажыўцоў 
і ўрэгуляванні спрэчак з удзелам спажыўцоў
	пастаянна 
	арганізацыя круглых сталоў, даклад на пасяджэнні Кансультатыўнага камітэта 
	Камісія,
дзяржавы-члены

	II. Стварэнне спрыяльных умоў для абароны правоў  і інтарэсаў спажыўцоў

	3. Правядзенне аглядаў заканадаўства дзяржаў-членаў у сферы абароны правоў спажыўцоў у адпаведнасці з рэкамендацыяй Калегіі Еўразійскай эканамічнай  камісіі ад 18 лютага 2025 г. № 3 і выяўленне лепшых практык у сферы абароны правоў спажыўцоў у дзяржавах-членах
	2026–2030 гады 
	даклад на пасяджэнні Кансультатыўнага камітэта
	дзяржавы-члены,
Камісія


	4. Удасканальванне работы па інфармаванні грамадзян дзяржаў-членаў у сферы абароны правоў спажыўцоў з выкарыстаннем інфармацыйных рэсурсаў дзяржаў-членаў і Камісіі ў інфармацыйна-тэлекамунікацыйнай сетцы «Інтэрнэт»
	2026–2030 гады 

	інфармацыйны раздзел на сайце Камісіі, інфармацыйныя рэсурсы дзяржаў-членаў
	Камісія,
дзяржавы-члены


	5. Аналіз лепшых сусветных практык і вопыту дзяржаў-членаў, звязаных з укараненнем інавацыйных падыходаў у сферы абароны правоў спажыўцоў 
	2028 год 
	даклад на пасяджэнні Кансультатыўнага камітэта
	Камісія,
дзяржавы-члены

	6. Выпрацоўка і прымяненне падыходаў у сферы абароны правоў спажыўцоў з мэтай фарміравання ў рамках Саюза спрыяльных умоў для забеспячэння абароны правоў і інтарэсаў спажыўцоў на аснове аналізу лепшых сусветных практык і вопыту асобных дзяржаў-членаў ва ўказанай сферы, таксама з улікам іх удзелу ў іншых інтэграцыйных аб’яднаннях
	2026–2030 гады 
	рэкамендацыі Калегіі Камісіі
(пры неабходнасці)
	Камісія,
дзяржавы-члены


	III. Павышэнне дасведчанасці насельніцтва дзяржаў-членаў у сферы абароны правоў спажыўцоў

	7. Арганізацыя і правядзенне мерапрыемстваў па абмене вопытам і інфармацыяй паміж упаўнаважанымі органамі, грамадскімі арганізацыямі і бізнес-супольнасцямі дзяржаў-членаў па пытаннях:
	2026–2030 гады
	мерапрыемствы, накіраваныя на развіццё супрацоўніцтва, рэкамендацыі Калегіі Камісіі 
(пры неабходнасці)
	дзяржавы-члены,
 Камісія

	удасканальвання прававой базы ў сферы абароны правоў спажыўцоў у асобных сектарах спажывецкіх праваадносін
	2026–2030 гады
	
	дзяржавы-члены,
 Камісія

	павышэння ўзроўню інфармаванасці грамадзян аб іх правах і магчымасцях ва ўказанай сферы 
	2026–2030 гады
	
	дзяржавы-члены,
 Камісія

	развіцця механізмаў падтрымкі грамадскага спажывецкага руху ў рамках Саюза
	2026–2030 гады
	
	дзяржавы-члены,
Камісія

	развіцця лепшых практык адказных дзелавых паводзін у дачыненні да спажыўцоў у дзяржавах-членах
	2026–2030 гады
	
	дзяржавы-члены,
Камісія

	8. Правядзенне інфармацыйных кампаній, накіраваных на павышэнне ўзроўню дасведчанасці грамадзян дзяржаў-членаў аб правах спажыўцоў і механізмах іх абароны, у тым ліку:
	штогод
	інфармацыйныя мерапрыемствы
	дзяржавы-члены,
Камісія

	вызначэнне тэматыкі ўказаных інфармацыйных кампаній
	штогод,
да 1 лютага
	рэкамендацыі Калегіі Камісіі
	дзяржавы-члены,
Камісія

	асвятленне мерапрыемстваў інфармацыйных кампаній 
у сродках масавай інфармацыі дзяржаў-членаў, 
у тым ліку з выкарыстаннем інфармацыйных рэсурсаў упаўнаважаных органаў і Камісіі ў інфармацыйна-тэлекамунікацыйнай сетцы «Інтэрнэт»
	2026–2030 гады 
	публікацыі ў сродках масавай інфармацыі
	дзяржавы-члены,
Камісія


	9. Арганізацыя і правядзенне з удзелам грамадскіх аб’яднанняў спажыўцоў тэматычных секцый (круглых сталоў) па пытаннях абароны правоў спажыўцоў у рамках форумаў, канферэнцый, іншых мерапрыемстваў, якія праводзяцца ў дзяржавах-членах
	у адпаведнасці з графікамі правядзення мерапрыемстваў 
	інфармацыя аб праведзеных мерапрыемствах для ўключэння ў даклад аб выніках маніторынгу рэалізацыі Праграмы
	дзяржавы-члены,
 Камісія

	IV. Выпрацоўка агульных падыходаў да абароны правоў спажыўцоў з улікам асаблівасцей лічбавай трансфармацыі

	10. Распрацоўка прапаноў, якія садзейнічаюць фарміраванню роўных умоў для забеспячэння абароны правоў спажыўцоў у дзяржавах-членах з улікам рашэнняў, якія прымаюцца органамі Саюза ў сферах, вызначаных Дагаворам аб Еўразійскім эканамічным саюзе ад 29 мая 2014 года
	2026–2030 гады 
	прапановы, 
даклад на пасяджэнні Кансультатыўнага камітэта, 
рэкамендацыі Калегіі Камісіі
(пры неабходнасці)
	Камісія,
дзяржавы-члены

	11. Абмен вопытам і вывучэнне практыкі ўкаранення 
ў дзяржавах-членах лічбавых рашэнняў
для ўрэгулявання спажывецкіх спрэчак
	штогод
	сумесныя мерапрыемствы, рэкамендацыі Калегіі Камісіі 
(пры неабходнасці)
	Камісія,
дзяржавы-члены

	12. Правядзенне ўпаўнаважанымі органамі і бізнес-супольнасцямі дзяржаў-членаў сумесных мерапрыемстваў з мэтай абмену інфармацыяй і выпрацоўкі агульных падыходаў да папярэджвання і стрымання парушэнняў правоў і інтарэсаў спажыўцоў і да дасудовага ўрэгулявання спрэчак з удзелам спажыўцоў
	2026–2030 гады
	сумесныя мерапрыемствы, прапановы, рэкамендацыі Калегіі Камісіі 
(пры неабходнасці)
	Камісія,
дзяржавы-члены

	13. Распрацоўка агульных падыходаў дзяржаў-членаў у сферы абароны правоў спажыўцоў (з улікам асаблівасцей лічбавай трансфармацыі), накіраваных на:
	2026–2030 гады
	даклад на пасяджэнні Кансультатыўнага камітэта 
	Камісія,
дзяржавы-члены

	бяспечнае і адказнае прымяненне новых тэхналогій у сферы абароны правоў спажыўцоў  і інш.
	2027 год
	рэкамендацыі Калегіі Камісіі 
(пры неабходнасці)
	Камісія,
дзяржавы-члены

	развіццё інфармацыйных рэсурсаў у рамках Саюза для інфармавання і павышэння дасведчанасці грамадзян па пытаннях абароны правоў спажыўцоў, у тым ліку ўрэгулявання спрэчак з удзелам спажыўцоў з улікам прынятых у дзяржавах-членах рашэнняў
	штогод
	даклад на пасяджэнні Кансультатыўнага камітэта
	Камісія,
дзяржавы-члены

	V. Маніторынг рэалізацыі Праграмы 

	14. Падрыхтоўка даклада аб выніках маніторынгу выканання мерапрыемстваў Праграмы

	штогод, 
да 30 чэрвеня
	даклад на пасяджэнні Калегіі Камісіі
	Камісія,
дзяржавы-члены



––––––––––––––

[bookmark: _GoBack]
image1.jpeg




